Roerbraai die ui in ’n bietjie olie tot sag. Voeg by die boontjies en verpulp in ’n voedselverwerker tot sag. Meng die eiers by en geur met die cayennepeper en sout.
Nes rys is bone stapelkos in Brasilië. Hulle is ook die wêreld se grootste verbouer van bone. Straatkos is gewild en dié swartbekboonkoekies is bekend in die noorde, veral in Bahia waar dit deur vroue in kleurryke kostuums op sypaadjies verkoop word. Dis ’n eenvoudige gereg wat sy oorsprong in Afrika het. Die tamatiesalsa is heerlik hierby.
Wenk: Pleks van die swartbekboontjies kan 2 x 410 g-­blikke kekerertjies (gedreineer) ook gebruik word. Indien die mengsel dan te slap is, voeg net ’n bietjie koekmeel by.